La Falla Nàquera- Lauri Volpi celebra la seua I Dansà Solidària “Ciutat de Burjassot”
2025-07-24

La Falla Nàquera- Lauri Volpi de Burjassot, dins de les seues accions solidàries desenrotllarà, el mes de setembre, un nou projecte sociocultural: la I Dansà Solidària “Ciutat de Burjassot” que tindrà lloc, en benefici de l’associació sense ànim de lucre Duchenne Parent Project (Projecte de Pares i Mares Duchenne), el 22 de setembre.

L’activitat compta amb la col·laboració de l’Ajuntament de Burjassot, des de la Regidoria de Falles, dirigida per Estefanía Ballesteros, de l’Entitat Cultural Valenciana “El Piló” de Burjassot i de diferents entitats i comerços que han volgut posar també el seu granet d’arena en esta acció solidària.

La jornada començarà a les 11.30 hores en la Plaça de l’Ajuntament amb la concentració de tots els grups inscrits per a participar en la Dansà. Després d’esta, ballaran fins a l’Antic Mercat Municipal, sobre les 12.00 hores per a, a les 12.45 hores, aproximadament, també en el Mercat, celebrar un “Sarau”. A les 14.30 hores hi haurà degustació de paella.

Les inscripcions per a participar en la primera Dansà Solidària de la Falla Nàquera- Lauri Volpi es poden realitzar a través dels números de telèfon 687487385 (Mª Carmen) i 661640552 (Emiliano) fins al 15 de setembre. El donatiu a aportar és de 3 euros. Els diners recaptats es destinarà, com s’ha assenyalat, a l’associació Duchenne Parent Project.